เขียนย่อหน้าเกี่ยวกับ 6 ความปรารถนาสำคัญก่อนตาย
ความปรารถนาสำคัญก่อนตาย มีอยู่ 6 ข้อ ข้อแรก ความปรารถนาที่จะตายโดยทำพินัยกรรมชีวิต เพื่อไม่อยากที่จะเป็นภาระของใคร ข้อที่ 2 ความปรารถนาที่จะชำระหนี้ โดยการทำประกันให้ครอบคลุมหนี้สิน เพื่อให้มีเงินสดมาจ่ายหนี้ ข้อที่ 3 ความปรารถนาที่จะจัดการภาระในอนาคต โดยการทำประกันให้ครอบคลุมหนี้สิน เพื่อให้มีเงินสดมาจ่ายภาระต่าง ๆ ข้อที่ 4 ความปรารถนาสำหรับบุตรวัยเยาว์ โดยการเขียนในพินัยกรรม ข้อที่ 5 ความปรารถนาที่จะสร้างสินทรัพย์เพิ่ม เพื่อต้องการให้เงินทายาทให้สักก้อน และข้อสุดท้าย ความปรารถนาที่จะแบ่งสินทรัพย์ โดยการเขียนในพินัยกรรมให้ชัดเจน

บทเรียนจากย่อหน้านี้

6 ความปรารถนาสำคัญก่อนตาย


1. ปรารถนาที่จะตาย
ถ้านอนเป็นผัก เป็นเจ้าชายนิทรา ไม่สามารถช่วยเหลือตัวเองได้  แต่ครอบครัวยังต้องดูแล มีภาระค่าใช้จ่าย จะทำอย่างไร  อยากจะอยู่ต่อ ก็กลัวเป็นภาระครอบครัว   หรือ ไม่อยากอยู่ต่อ แต่ก็ไม่รู้จะบอกกับครอบครัวอย่างไร มาตรา 12 บุคคลมีสิทธิทำหนังสือแสดงเจตนาไม่ประสงค์จะรับบริการสาธารณสุขที่เป็นไปเพียงเพื่อยืดการตายในวาระสุดท้ายของชีวิตตน พินัยกรรมชีวิต (Living will) คือให้มีการแสดงความจำนงไว้ล่วงหน้าได้ ถ้าเกิดเหตุการณ์เหล่านั้น ปรารถนาที่จะตาย โดยไม่อยากจะเป็นภาระใคร


2. ปรารถนาที่จะชำระหนี้
ภายหลังจากตาย   สินทรัพย์ที่เป็นมรดก จะถูกนำไปจ่ายหนี้สินก่อนเสมอ  หนี้ก้อนนี้จะถูกโอนไปให้ทายาทรับช่วงต่อ หนี้สินเป็นได้หลายอย่างเช่น  หนี้บ้าน หนี้รถ หนี้บัตรเครดิต  หนี้จากการรักษาพยาบาลครั้งสุดท้าย ถ้าไม่มีเงินสดไปจ่ายหนี้  จะต้องขายสินทรัพย์ที่มีอยู่ไปจ่ายหนี้ เช่น ถ้ามีหนี้ 10 ล้าน  มีเงินสด 2 ล้าน มีที่ดิน 5 ล้าน มีบ้านที่อยู่ 5 ล้าน จะต้องนำเงินสดไปจ่ายหนี้ แต่ไม่เพียงพอ จะต้องขายที่ดิน ก็ยังไม่เพียงพอ สุดท้ายจะต้องขายบ้าน หลังจากการชำระหนี้  สินทรัพย์ส่วนที่เหลือจะส่งมอบในทายาทเป็นลำดับสุดท้าย มูลค่าหนี้ที่ทายาทจะรับต่อนั้น จะไม่เกินสินทรัพย์ที่เป็นมรดก ปรารถนาที่ชำระหนี้ ไม่ว่าจะเตรียมมันพร้อมหรือไม่ ทางที่ดีที่สุดคือ ทำประกันให้ครอบคลุมหนี้สิน เพื่อให้มีเงินสดมาจ่ายหนี้


3. ปรารถนาที่จะจัดการภาระในอนาคต
เมื่อจ่ายหนี้หมดแล้ว เท่านั้นยังไม่จบ ยังมีหน้าที่ความรับผิดชอบต่อภาระที่จะต้องจ่ายในอนาคต เช่น ค่าเล่าเรียนบุตร ภาษีมรดก หรือ ค่าใช้จ่ายการโอนสินทรัพย์   ค่าจัดการงานศพ หรือค่าทนายความ ถ้าจะต้องมีภาระส่งบุตรเรื่องค่าเล่าเรียนอีก 3 ล้าน  นี่คือภาระในอนาคตที่จะต้องจัดการ ถ้ามีความรับผิดชอบเพียงพอ จะต้องมีความปรารถนาที่จัดการภาระที่จะต้องจ่ายในอนาคต จะต้องเตรียมเงินสดให้เพียงพอ เพื่อไม่ให้ทายาทจะต้องขายสินทรัพย์อื่นเพื่อมาจ่ายภาระตรงนี้ ทางที่ดีที่สุดคือ ทำประกันให้ครอบคลุมหนี้สิน เพื่อให้มีเงินสดมาจ่ายภาระเหล่านี้


4. ปรารถนาสำหรับบุตรวัยเยาว์
ถ้าบุตรยังอยู่ในวัยเยาว์ แล้วเกิดเหตุการณ์ไม่คาดฝัน จากไปก่อนวัยสมควร ใครจะเป็นคนดูแลบุตร  ใครจะรับผิดชอบค่าใช้จ่ายในการดูแลบุตร ปรารถนาที่จะมีใครสักคนที่มารับเลี้ยงดูต่อหรือไม่ ถ้ามีจงเขียนในพินัยกรรม


5. ปรารถนาที่จะสร้างสินทรัพย์เพิ่ม
จัดการภาระหนี้สินและภาระค่าใช้จ่ายในอนาคตที่ต้องจ่ายไปแล้ว  แต่บางครั้ง ต้องการให้เงินทายาทไว้สักก้อน ลำพังแค่การเรียนไม่เพียงพอ  ให้เงินเขา ไม่ใช่ให้เขาสบาย แต่ให้มีทุนเพื่อเป็นแต้มต่อในการแข่งขัน ดังนั้น อาจจะปรารถนาที่จะสร้างสินทรัพย์เพิ่มก่อนตาย


6. ปรารถนาที่จะแบ่งสินทรัพย์
หลังจากเสียชีวิต สินทรัพย์ที่เป็นมรดก จะถูกแบ่งตามกฏหมาย เช่น ยังมีแม่ ภรรยา ลูก 2 คน 4 คนจะได้ 25% เท่ากันในสัดส่วนของกองมรดกที่มีไว้ให้หลังจากชำระหนี้สินหมดแล้ว แต่จริงๆ อยากจะแบ่งแบบนั้นหรือไม่  ยิ่งถ้ามีสินทรัพย์บ้างอย่างที่พิเศษเช่น
ธุรกิจ อาจจะอยากให้ทายาทบ้างคนในสัดส่วนที่มากกว่า  เพราะเขาเหมาะสมกว่า  ส่วนทายาทที่ได้สัดส่วนจากธุรกิจน้อย อาจจะอยากแบ่งสินทรัพย์อย่างอื่นให้มากกว่า  เช่น ทายาทคนโต เอาหุ้นธุรกิจมูลค่า 20 ล้านเพราะช่วยงานธุรกิจเป็นหลัก ส่วนทายาทคนรองเอาธุรกิจไป 10 ล้านแต่จะให้ที่ดินไปเพิ่มอีก 10 ล้าน ดังนั้นทั้งสองคนจะได้มรดกเท่ากัน เกิดความยุติธรรม
ที่ดิน เป็นสินทรัพย์มรดกที่แบ่งยาก  ถ้าต้องแบ่งตามกฏหมายจะต้องเป็นกรรมสิทธิร่วม  5 คน ถ้าแม่ตายไป แล้ว พ่อมีลูกชายอีกคน ซึ่งเป็นน้องชาย ของเจ้ามรดก ที่ดินก็จะกลายเป็นกรรมสิทธิ์ร่วมของภรรยา ลูก 2 คน และ น้องชาย
ถ้าปรารถนาที่แบ่งสินทรัพย์ให้เกิดความเหมาะสมกับคนรับ  เกิดความยุติธรรมระหว่างคนที่ได้รับ ป้องกันการเกิดเหตุการณ์ทะเลาะกันในทายาท จงเขียนในพินัยกรรมในชัดเจน
ตลาดการเงิน & ผลิตภัณฑ์และบริการทางการเงิน